99. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 186 της 29 Φεβρ./4 Μαρτ. 1980 (ΦΕΚ Α΄  52) Περί συστάσεως τακτικών θέσεων παρά τω Υπουργείω Εθνικής Αμύνης, κατ’ εφαρμογήν του Νόμ. 765/1978. Έχοντες υπ’ όψει: α)Τας διατάξεις του άρθρ. 1 του Νόμ. 765/78 «περί μονιμοποιήσεως των εκτάκτων υπαλλήλων των επανελθόντων εις την υπηρεσίαν κατ’ εφαρμογήν του Νόμ. 193/75, επιλογής ασφαλιστικού φορέως παρά των υπαγομένων εις τας διατάξεις του Ν.Δ. 874/1971, τροποποιήσεως και συμπληρώσεως του Νόμ. 103/1975 και ρυθμίσεως ετέρων τινών συνταξιοδοτικών θεμάτων», και του άρθρ. 1 του Ν.Δ. 169/69 «περί τακτοποιήσεως εκτάκτων υπαλλήλων των Δημοσίων Υπηρεσιών και Ν.Π.Δ.Δ.». β)Την υπ’ αριθ. 010/320356/Σ 140/25.1.80 κοινήν απόφασιν των Πρωθυπουργού και Υπουργού Εθνικής Αμύνης (ΦΕΚ 78/29.1.80 τ. Β΄). γ)Την υπ’ αριθ. 17/1980 γνωμοδότησιν του Συμβουλίου της Επικρατείας, προτάσει των Υπουργών Προεδρίας Κυβερνήσεως, Οικονομικών και του επί της Εθνικής Αμύνης Υφυπουργού, αποφασίζομεν: Άρθρ.1.-Παρά τω Υπουργείω Εθνικής Αμύνης / Γενικώ Επιτελείω Στρατού, συνιστώνται αι κάτωθι θέσεις τακτικού προσωπικού, ως ακολούθως: α.Εις τον υπό του άρθρ. 26 Ν.Δ. 192/1973 προβλεπόμενον Κλάδον, ως μετωνομάσθη κατ’ άρθρ. 17 Νόμ. 434/76 εις Κλάδον ΜΕ5 Γεωμετρών, μία θέσις επί βαθμοίς 10ω-6ω, προστιθεμένη εις τας υπό του άρθρου τούτου οριζομένας θέσεις τακτικών υπαλλήλων του ως άνω Κλάδου. β.Εις τον υπό του άρθρ. 50 Ν.Δ. 192/1973 προβλεπόμενον Κλάδον, ως μετωνομάσθη κατ’ άρθρ. 17 Νόμ. 434/76 εις Κλάδον ΜΕΠ 10 Τεχνιτών μία θέσις επί βαθμοίς 10ω-6ω, προστιθεμένη εις τας υπό του άρθρου τούτου οριζομένας προσωρινάς θέσεις τακτικών υπαλλήλων του Κλάδου τούτου. Δια τον διορισμόν εις την ως άνω συνιστωμένην θέσιν απαιτούνται τα υπό της περιπτ. ιδ της παρ. 2 του άρθρ. 2 του Β.Δ. 785/69 εκδοθέντος κατ’ εφαρμογήν του Ν.Δ. 169/69, οριζόμενα προσόντα. γ.Εις τον υπό του άρθρ. 55 Ν.Δ. 192/1973 προβλεπόμενον Κλάδον, ως μετωνομάσθη κατ’ άρθρ. 17 Νόμ. 434/76 εις Κλάδον ΣΕΠΙ Βοηθών Διοικητικών Υπαλλήλων, 3 θέσεις επί βαθμοίς 12ω-8ω, προστιθέμεναι εις τας υπό του άρθρου τούτου οριζομένας προσωρινάς θέσεις τακτικών υπαλλήλων του Κλάδου τούτου. Δια τον διορισμόν εις τας ως άνω συνιστωμένας θέσεις απαιτούνται τα υπό της περιπτ. ιστ της παρ. 2 του άρθρ. 2 του Β.Δ. 785/1969, εκδοθέντος κατ’ εφαρμογήν του Ν.Δ. 169/69, οριζόμενα προσόντα. Άρθρ.2.-Καταργούνται, δυνάμει του παρόντος αντίστοιχοι των δια τας περιπτ. α, β και γ του προηγουμένου άρθρου συνιστωμένων θέσεων, υφιστάμεναι προσωριναί θέσεις ιδιωτικού δικαίου συσταθείσαι δια των διατάξεων του άρθρ. 3 του Νόμ. 193/75 εν συνδυασμώ και προς τας διατάξεις των άρθρ. 65 και 66 του Ν.Δ. 192/1973. 